Diari Oficial de la Generalitat Valenciana


Sumari del DOGV 6071, del 04-08-2009 (2009/8585)

RESOLUCIÓ d'1 de juliol de 2009, del Servici Territorial d'Energia d'Alacant, per la qual s'atorga l'autorització administrativa, l'aprovació del projecte d'execució i el reconeixement, en concret, de la utilitat pública del projecte denominat «Línia aèria de mitjana tensió 20 kV per a tancament entre dos LAMT 20 kV existents, propietat d'Iberdrola», als termes municipals d'Aigües i Orxeta (Alacant). Expedient: ATLINE/2006/244/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6071

Data del DOGV
:   04-08-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/8585


Data del document
:   01-07-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ d'1 de juliol de 2009, del Servici Territorial d'Energia d'Alacant, per la qual s'atorga l'autorització administrativa, l'aprovació del projecte d'execució i el reconeixement, en concret, de la utilitat pública del projecte denominat «Línia aèria de mitjana tensió 20 kV per a tancament entre dos LAMT 20 kV existents, propietat d'Iberdrola», als termes municipals d'Aigües i Orxeta (Alacant). Expedient: ATLINE/2006/244/03. [2009/8585]  
Per Resolució d'este Servici Territorial d'Energia, de 19 de setembre de 2007, es va sotmetre a informació pública conjunta la sol·licitud d'autorització administrativa, l'aprovació del projecte d'execució, el reconeixement en concret d'utilitat pública i la relació concreta i individualitzada dels béns i dels drets afectats pel projecte línia aèria de mitjana tensió 20 kV per al tancament entre dos LAMT 20 kV existents, propietat d'Iberdrola, als termes municipals d'Aigües i Orxeta (Alacant), amb la petició prèvia, a l'empara de l'article 5 del Reglament d'Expropiació Forçosa, de l'Entitat Beneficiària, Iberdrola Distribución Eléctrica, SAU, i s'han publica els anuncis en el Diari Oficial de la Comunitat Valenciana, amb data 23 d'octubre de 2007, en el Butlletí Oficial de la Província d'Alacant, amb data 19 d'octubre de 2007, i en el Diario La Verdad, amb data 25 d'octubre de 2007.  
Durant el període d'informació pública s'han remés separates del projecte a l'Ajuntament d'Orxeta, a l'Ajuntament d'Aigües, a Telefónica, SA, i a la Confederació Hidrogràfica del Xúquer, perquè emeteren conformitat o oposició a l'autorització sol·licitada, i s'han presentat les al·legacions de particulars que a continuació es mencionen i que, en síntesi, manifesten el següent:  
Al·legació núm. 1: Maria Luisa Linares Ivorra i Francisca Linares Ivorra (finca núm. 13), Dolores Cabot Ramos i Enriqueta Cabot Ramos (finca núm. 12), Mª José Ivorra Ivorra i Mª Asunción Ivorra Ivorra (finca núm. 11), Francisca Sala Aracil (finca núm. 8), Amalia Ivorra Gomis (finca núm. 7), Concepció Baldó Cabot (finca núm. 3), Mª Victòria Ramos Cabot, Maria Cabot Ripoll i Manuel Ramos Cabot (finca núm. 5), Mª Angeles Baldó Cabot (finca núm. 2) van presentar escrit d'al·legacions en què s'oposaven a la concessió de l'autorització en què al·lega que la línia elèctrica discorre per un entorn d'especial protecció paisatgística. Així mateix manifestaven que el traçat discorria per zones en què s'afectaven habitatges unifamiliars existents, i sol·licitaven una variació del traçat perquè este discorreguera per terrenys de domini públic, i que la línia elèctrica passara d'un traçat aeri a un traçat subterrani.  
Al·legació núm. 2: Telefónica España manifesta que no està d'acord amb la instal·lació, perquè hi ha un paral·lelisme amb la línia telefònica d'uns 100 metres no reglamentat.  
Al·legació núm. 3: l'Ajuntament d'Orxeta va sol·licitar que se li remetera la corresponent avaluació d'impacte ambiental.  
Al·legació núm. 4: la Confederació Hidrogràfica del Xúquer va sol·licitar que se li remetera per part d'Iberdrola Distribución Eléctrica, SAU, el pla de situació, on quedara definida la traça respecte al llit públic afectat.  
Vist que remeses al sol·licitant les al·legacions efectuades en el tràmit d'informació pública perquè donara conformitat o fera les objeccions que estimara procedents, va manifestar en síntesi el següent:  
Quant a l'al·legació núm. 1 contesta que la línia al terme d'Aigües discorre per una zona que segons s'indica en els plans de cartografia de la Generalitat, no pertany a zona de mont públic ni forestal per la qual cosa està catalogat de baix valor ecològic. Indica que en la data de la presa de dades, tant sobre terreny com cadastrals, no hi havia cap finca en què hi haguera registrat cap habitatge unifamiliar, sí que s'afecten zones de bancals però sense afectar cap edificació. Així mateix indicava que la línia no podia instal·lar-se en la zona de domini públic de la carretera comarcal que unix Aigües i la Vila Joiosa, ja que per l'orografia de la zona no es poden complir les normes que establix el reglament vigent i les normes d'aplicació de l'organisme competent de la carretera, ja que no pot anar pels marges de la carretera. Així mateix indicava que l'alternativa del traçat subterrani suposaria pel tipus d'instal·lació projectada plantejar anar pels marges de camins ben consolidats, la qual cosa i donada la sinuositat de la zona suposaria un augment de la longitud de traçat i un increment de cost en l'execució que faria inviable la inversió prevista per a este tipus d'instal·lacions.   
Vist que en contestació a l'informe emés per Telefónica España, l'entitat beneficiària aporta pla de traçat de planta en què es reajusta la línia a fi que es complisquen les distàncies preceptives amb la línia telefònica existent, de conformitat amb l'article 34 del Reglament de Línies Elèctriques Aèries d'Alta Tensió.  
Vist que en contestació a l'informe emés per l'Ajuntament d'Orxeta i de la Confederació Hidrogràfica del Xúquer, en els quals sol·licitaven l'aportació d'estudi d'impacte ambiental i l'aportació de plans a escala, respectivament, l'entitat beneficiària, aporta estimació d'impacte ambiental i quant a la Confederació Hidrogràfica del Xúquer, es van aportar els corresponents plans a escala.  
Vist, que el projecte presenta un traçat plenament definit, té entre la seua documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.  
Atés que han sigut efectuats els tràmits establits en el Decret 88/2005, del Consell de la Generalitat, de 29 d'abril (DOCV de 5 de maig de 2005), pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana i que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica i són estos els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estos, este Servici Territorial ha resolt:  
Primer  
Atorgar a Iberdrola Distribución Eléctrica, SAU, l'autorització administrativa de la instal·lació elèctrica que s'indica:  
Lloc on s'establirà la instal·lació: termes municipals d'Aigües i Orxeta.  
Número d'expedient: ATLINE/2006/244/03.  
Característiques principals:  
Tensió nominal: 20 kV.  
Longitud: 2.237 metres.  
Tipus i conductors LA-56 amb secció equivalent de 54,6 mm² de Al amb formació de simple circuit i amb un conductor per fase.  
Origen i final: origen en el suport existent (actual derivació a CTI) i final en el suport que s'ha de col·locar davall la línia per a mantindre l'alimentació a la CTI existent i procedir a la LAMT projectada.  
Segon  
Aprovar el projecte d'execució de la instal·lació elèctrica i s'establixen en qualsevol cas les prescripcions següents:  
1. En tot moment haurà de complir-se el que s'establix en el Reial Decret 1955/2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, del Sector Elèctric.  
2. El termini d'execució de les obres i instal·lacions serà de dotze mesos a partir de l'ocupació real de les finques afectades.  
3. Les instal·lacions que s'autoritzen per esta resolució hauran de realitzar-se d'acord amb el projecte i la resta de documentació tècnica presentada, amb les variacions que, si és el cas, se sol·liciten i autoritzen.  
4. Els encreuaments especials i les altres afectacions de béns de domini públic es realitzaran de conformitat amb les condicions imposades pels organismes competents en cada cas.  
5. Iberdrola Distribución Eléctrica, SAU, donarà compte de l'acabament de les instal·lacions a este Servici Territorial per al seu reconeixement definitiu i l'alçament de l'acta de posada en servici de les instal·lacions, sense este requisit no podran entrar en funcionament.  
6. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades, per la declaració inexacta de les dades subministrades o una altra causa excepcional que ho justifique.  
Tercer  
Declarar en concret la utilitat pública de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar esta resolució, d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener i Llei 24/2001, de 27 de desembre, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.   
Contra esta resolució, que no posa fi a la via administrativa, podrà interposar-se recurs d'alçada davant de la Direcció General d'Energia (carrer Colom, núm. 1, 4t. 46327 València) en el termini d'un mes comptador des de l'endemà d'aquell en què tinga lloc la notificació d'esta, de conformitat amb el que establixen els articles 114 i 115 de la Llei 4/99, de modificació de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Alacant, 1 de juliol de 2009.- El cap del Servici Territorial d'Energia: Miguel García Mengual.  
RELACIÓ CONCRETA DELS BÉNS I DELS DRETS AFECTATS  
Línia aèria de mitjana tensió 20 kV per a tancament entre dos LAMT 20 kV existents, propietat d'Iberdrola,   
En els termes municipals d'Aigües i Orxeta (Alacant).  
Terme minicipal d'Aigües   
  
Terme municipal d'Orxeta   
  
RELACIÓN CONCRETA DE BIENES Y DERECHOS AFECTADOS  
Línea aérea de media tensión 20 KV para cierre entre dos Q.U.U.D. 20 KV existentes, propiedad de Iberdrola,   
en los términos municipales de Aigües y Orxeta (Alicante).  
T.M.: Aigües   
  
T.M.: Orxeta   
